cyanic-selkie/wikianc huggingface dataset:
লা ভিতা এ বেল্লা
পটভূমি
১৯৩৯ সালে, ইতালি রাজ্যে (Kingdom of Italy), গুইদো অরেফিচে (Guido Orefice) নামক এক ইহুদি তরুণ কাজের সন্ধানে শহরে (আরেৎজো, তোস্কানা) আসে, যেখানে তার চাচা এলিসেও (Eliseo) একটি রেস্তোরাঁ চালায়। গুইদো কৌতুকপ্রবণ ও তীক্ষ্ম-বুদ্ধিসম্পন্ন এক তরুণ, যে ডোরা (Dora) নামের বিধর্মী এক মেয়ের প্রেমে পড়ে যায়। পরবর্তীকালে, সে মেয়েটিকে শহরে আবারও দেখতে পায় যেখানে মেয়েটি একজন স্কুল শিক্ষিকা হিসেবে কর্মরত ছিল। স্থানীয় এক ধনাঢ্য কিন্তু উন্নাসিক সরকারি কর্মকর্তার সাথে বাগদান হবার কথা ছিল ডোরার, যার সাথে আবার গুইদো'র নিয়মিত হাঙ্গামা লেগেই থাকত। গুইদো পরিকল্পিতভাবে অনেকগুলো "কাকতালীয়" ঘটনা সাজিয়ে ডোরা'র প্রতি তার আগ্রহ প্রদর্শন করে। অবশেষে, ডোরা তার প্রতি গুইদো'র অনুরাগ আর প্রতিশ্রুতি দেখতে পায়, আর নিজের বিচার-বিবেচনার অনেকটা বিরুদ্ধে গিয়েই, তার মন গলে যায়। গুইদো মেয়েটির বাগদান অনুষ্ঠান থেকে তাকে নিয়ে, ঘোড়সওয়ার হয়ে পালিয়ে যায়; অপমানিত হয় ডোরা'র মা আর তার হবু বাগদত্ত। পরে গুইদো আর ডোরা'র বিয়ে হয়, তাদের ঘরে জোসুয়ে (Giosuè) নামক এক পুত্র সন্তানের জন্ম হয়। তারা একটা বইয়ের দোকান চালাত।
দ্বিতীয় বিশ্বযুদ্ধ শুরুর পর, ১৯৪৪ সালে যখন উত্তর ইতালি নাৎসি জার্মানি কর্তৃক অধিকৃত হয়, তখন গুইদো, তার চাচা এলিসেও এবং জোসুয়ে তাদের হাতে ধরা পড়ে; সেটাও জোসুয়ে'র জন্মদিনের দিনে। তারা সহ আরও অনেক ইহুদিদের জোরপূর্বক একটা রেলগাড়িতে তুলে নিয়ে একটি কনসেনট্রেশন ক্যাম্পে নিয়ে যাওয়া হয়। ডোরা যখন তার স্বামী ও পুত্রের খোঁজে এক প্রহরীর মুখোমুখি হয়, এবং তাকে বলা হয় যে, প্রহরীদের কোন ভুল হয়নি; ডোরা স্বতঃপ্রবৃত্ত হয়েই রেলগাড়িতে চড়ে বসে যেন সে তার পরিবারের কাছাকাছি থাকতে পারে। তা স্বত্বেও, বন্দিদশায় ডোরা আর গুইদো'র মধ্যে আর কখনো দেখা হয় না, কেননা ক্যাম্পে পুরুষ ও মহিলাদের আলাদা রাখা হত। গুইদো নানা রকম কেরামতি দেখিয়ে, যেমন- ক্যাম্পের লাউডস্পিকার ব্যবহার করে, ডোরাকে সাংকেতিক কিংবা আক্ষরিক বার্তা পাঠিয়ে, তাকে আশ্বস্ত করার চেষ্টা করত যে, সে এবং তাদের ছেলে নিরাপদেই আছে। ক্যাম্পে পৌঁছানোর কিছু পরই এলিসেও কে গ্যাস প্রকোষ্ঠে নিয়ে হত্যা করা হয়। জোসুয়ে অল্পের জন্য গ্যাস প্রকোষ্ঠে মৃত্যু থেকে বেঁচে যায় কেননা সে গোসল করতে একেবারেই পছন্দ করত না, এবং যখন ক্যাম্পের বাচ্চাদের গোসলের কথা বলে গ্যাস প্রকোষ্ঠে যাওয়ার হুকুম দেওয়া হয়েছিল, সে অন্য বাচ্চাদের পিছু পিছু সেখানে যায়নি।
ক্যাম্পে তাদের প্রকৃত অবস্থা, গুইদো তার ছেলের কাছ থেকে গোপন করে যায়। গুইদো জোসুয়েকে বোঝায় যে, ক্যাম্পটি হচ্ছে একটি জটিল খেলা, যেখানে গুইদো তাকে যে যে কাজ করতে বলবে, সেগুলো অবশ্যই করতে হবে। প্রত্যেকটা কাজ ঠিকঠাক করতে পারলে সে পয়েন্ট পাবে, আর যে কি-না সবার আগে এক হাজার পয়েন্ট পাবে, সে পুরস্কার হিসেবে একটা ট্যাংক পাবে। সে তার ছেলেকে বলে যে, যদি সে কাঁদে, মায়ের কাছে যেতে চায় বলে বায়না ধরে, কিংবা বলে যে সে ক্ষুধার্ত, তাহলে তার পয়েন্ট কাটা যাবে। আর যেসব ছেলেরা ক্যাম্পের প্রহরীদের কাছ থেকে লুকিয়ে থাকতে পারবে- তারা অতিরিক্ত পয়েন্ট পাবে। মাঝেমধ্যে জোসুয়ে এসব খেলা খেলতে একটু গড়িমসি করত, কিন্তু গুইদো প্রতিবারই তাকে খেলা চালিয়ে যেতে রাজি করাত। একটা সময়, জার্মান কর্মকর্তাগণ সপরিবারে ক্যাম্প পরিদর্শন করতে আসে; সেই সুযোগে গুইদো তার ছেলেকে দেখায় যে, অন্য বাচ্চারাও খেলারই অংশ হিসেবে লুকিয়ে আছে। আর গুইদো যখন জার্মান কর্মকর্তাদের খাবার পরিবেশনের দায়িত্বে ছিল, তখন সে এক জার্মান আয়াকে বোকা বানায়, যার কারণে সে জোসুয়েকেও জার্মান বাচ্চা মনে করে তাদের সাথে একত্রে খেতে দেয়। গুইদো আর জোসুয়েকে, আরেক খানসামা কয়েদি হিসেবে প্রায় ধরেই ফেলেছিল, কিন্তু তখন গুইদোকে দেখা যায় যে, সে সব জার্মান বাচ্চাদের ইতালীয় ভাষায় "ধন্যবাদ" বলতে শেখাচ্ছে।
গুইদো একদম শেষ অব্দি ছেলের কাছে তার গল্প চালিয়ে যায়। মিত্র বাহিনীর আগমনের কারণে ক্যাম্প বন্ধ করে দেওয়া নিয়ে চরম বিশৃঙ্খলার মধ্যে, সে তার ছেলেকে একটা বাক্সের মধ্যে লুকিয়ে থাকতে বলে, যতক্ষণ না সবাই ঐ জায়গা ছেড়ে চলে যায়। সেটাই প্রতিযোগিতার শেষ কাজ আর সেটা পারলেই প্রতিশ্রুত ট্যাঙ্কটি তার হয়ে যাবে বলে গুইদো তাকে জানায়। গুইদো ডোরাকে খুঁজতে যায়, কিন্তু এক জার্মান সৈনিকের হাতে ধরা পড়ে যায় সে। ঐ সৈনিক তাকে হত্যার সিদ্ধান্ত নেয়, এবং তাকে টেনে নিয়ে যেতে থাকে। গুইদোকে যখন মেরে ফেলার জন্য নিয়ে যাওয়া হচ্ছিল, তখন শেষবারের মত জোসুয়ে'র সাথে তার দেখা হয়; সে তখনো পর্যন্ত তার কাল্পনিক চরিত্রের মধ্যে থেকেই ছেলের দিকে চোখের ইশারা করে। গুইদোকে গুলি করে একটা গলির মধ্যে মরার জন্য ফেলে যাওয়া হয়। পরদিন সকালে, জোসুয়ে বাক্স থেকে বেরিয়ে আসে, ঠিক তখনই শারম্যান ট্যাঙ্ক-সজ্জিত মার্কিন সেনাদলের আগমন ঘটে এবং ক্যাম্প মুক্ত হয়। ট্যাঙ্ক জিতেছে- এই খুশিতে আত্মহারা হয় জোসুয়ে (তখনও সে জানে না যে, তার বাবা মৃত)। এক আমেরিকান সৈনিক তাকে ট্যাঙ্কে উঠতে দেয়। নিরাপদ স্থানে যাবার পথে, ক্যাম্প ত্যাগকারী লোকজনের ভিড়ে, জোসুয়ে শীঘ্রই তার মা-কে দেখতে পেয়ে যায় এবং তার সাথে পুনর্মিলিত হয়। শিশু জোসুয়ে যখন উত্তেজিতভাবে তার মাকে বলতে থাকে যে, কীভাবে সে একটা আস্ত ট্যাঙ্ক জিতেছে, ঠিক যেমনটা তার বাবা তাকে কথা দিয়েছিল; তখন নেপথ্যে প্রাপ্তবয়স্ক জোসুয়ে'র স্বগতোক্তি হিসেবে, তার ও তার গল্পের জন্য নিজ পিতার চূড়ান্ত আত্মত্যাগের রোমন্থিত স্মৃতির কথা শোনা যায়।
নির্মাণ
থাম্ব|এই ছায়াছবির চলচ্চিত্রায়ণ হয়েছিল [[ইতালি|ইতালির আরেৎজো, তোস্কানা-তে; যার মধ্যে বাদিয়া দেল্লে সান্তে ফ্লোরা এ লুচিল্লা নামক গির্জাটিও ছিল।|300x300পিক্সেল]] পরিচালক রবার্তো বেনিনি, যিনি ভেনচেঞ্জো চেরামি’র সাথে যৌথভাবে ছবির চিত্রনাট্য রচনা করেন, তিনি রুবিনো রোমিও সালমোনি ও তার বই ইন দ্য এন্ড, আই বিট হিটলার দ্বারা অনুপ্রাণিত হয়েছিলেন। বইটিতে বিদ্রুপ আর ব্ল্যাক কমেডি’র সংমিশ্রণ রয়েছে। সালমোনি ছিলেন একজন ইতালীয় ইহুদি, যাকে আউশ্‌উইৎজ এ নির্বাসিত করা হয়েছিল, সেখান থেকে বেঁচে ফিরে তিনি নিজের বাবা–মা’র সাথে পুনর্মিলিত হন, কিন্তু জানতে পারেন যে তার ভাইদের হত্যা করা হয়েছে। বেনিনি উল্লেখ করেন যে, তিনি সালমোনি-কে এমন একজন মানুষ হিসেবে স্মরণ করতে চেয়েছিলেন, যে সঠিকভাবে বাঁচতে চেয়েছিল। ছবির কাহিনীর জন্য তিনি নিজ পিতা লুইজি বেনিনি’র জীবনের ওপরও খানিকটা নির্ভর করেছেন, যিনি ইতালীয় সেনাবাহিনীর একজন সদস্য ছিলেন। ১৯৪৩ সালে ইতালি যখন শত্রুপক্ষের সাথে যোগদান করে, তখন দুই বছর তিনি একটি জার্মান শ্রম শিবিরে দায়িত্ব পালন করেন। নিজের অভিজ্ঞতার কথা সন্তানদের কাছে বলার সময়, তিনি হাস্যরসের আশ্রয় নিতেন যেন তার ছেলেমেয়েদের মনে বিরূপ প্রভাব না পড়ে; আর সেটা তাকে খাপ খাইয়ে নিতেও সাহায্য করত। রবার্তো বেনিনি তার নিজস্ব দর্শন ব্যাখ্যা করেন এভাবে:
বেনিনি নিজে যেহেতু কৌতুকাভিনেতা এবং ইহুদি নন, এজন্য তার বন্ধু–বান্ধবেরা তাকে এই ছবি বানাতে নিষেধ করেছিলেন। তাছাড়া তার প্রতিষ্ঠিত দর্শক–শ্রোতাদের কাছে হলোকস্ট তেমন আগ্রহ সঞ্চারক কোন বিষয় ছিল না। যেহেতু তিনি ইহুদি নন, তাই ছবির নির্মাণকাজ চলাকালে তিনি সার্বক্ষণিকভাবে মিলানে অবস্থিত সেন্টার ফর ডকুমেনটেশন অফ কনটেম্পোরারি জুডেইজম এর থেকে পরামর্শ নিতেন। বেনিনি ইচ্ছাকৃতভাবেই তার কাহিনীতে বিদ্যমান ঐতিহাসিক ঘটনায় ত্রুটি রেখেছিলেন, যেন সত্যিকারের হলোকস্ট থেকে তার গল্পকে সহজে আলাদা করা যায়। এ সম্পর্কে তিনি বলেছেন যে, কেবলমাত্র উত্তরজীবীদের সাক্ষাৎকার নিয়ে নির্মিত তথ্যচিত্র থেকেই “সত্য” জানা সম্ভব।
আরেৎজো, তোস্কানা’র সেন্ত্রো স্তোরিকো (ঐতিহাসিক কেন্দ্র)– তে চলচ্চিত্রায়ণের কাজ করা হয়। ছবির যে দৃশ্যে গুইদো (বেনিনি) সাইকেল থেকে ডোরা’র (নিকোলেত্তা ব্রাস্কি) ওপর গিয়ে পড়ে, সেই দৃশ্যটি আরেৎজো’র বাদিয়া দেল্লে সান্তা ফ্লোরা এ লুচিল্লা গির্জার সামনে ধারণ করা হয়।
মুক্তি
১৯৯৭ সালে, চেক্কি গরি দিস্ত্রিবুৎজিওনে কর্তৃক চলচ্চিত্রটি ইতালিতে মুক্তিলাভ করে। মে ১৯৯৮ সালে ছবিটি কান চলচ্চিত্র উৎসব এ প্রদর্শিত হয়, যেখানে নির্বাচিত ছবির তালিকায় এটি ছিল একটি বিলম্বিত সংযোজন। ২৩ অক্টোবর ১৯৯৮ তারিখে এটি যুক্তরাষ্ট্রে মুক্তিলাভ করে, মিরাম্যাক্স ফিল্মস এর মাধ্যমে। যুক্তরাজ্যে ছবিটি মুক্তি পায় ১২ ফেব্রুয়ারি ১৯৯৯ সালে। ইতালীয় ভাষার পরই, ইংরেজিভাষী অঞ্চলগুলোতে ইংরেজিতে মুদ্রিত সংলাপ-বিশিষ্ট (সাবটাইটেল) সংস্করণ জনপ্রিয় হয়ে ওঠে। মিরাম্যাক্স পরে লাইফ ইজ বিউটিফুল শিরোনামে ইংরেজিতে ভাষান্তরিত একটি সংস্করণ মুক্তি দেয়, তবে সেটা ইংরেজি সাবটাইটেলযুক্ত ইতালীয় সংস্করণের মত অতটা জনপ্রিয়তা পায়নি।
২২ অক্টোবর ২০০১ তারিখে, ইতালীয় টেলিভিশন স্টেশন রাই-এ এই ছবিটি সম্প্রচার করা হয়, যা প্রায় ১ কোটি ৬০ লক্ষ দর্শক দেখেন। ইতালীয় টেলিভিশনে সর্বাধিক দেখা ইতালীয় চলচ্চিত্র এটি।
বক্স অফিস
লা ভিতা এ বেল্লা একটি ব্যবসাসফল চলচ্চিত্র, যা ইতালিতেই ৪ কোটি ৮৭ লক্ষ মার্কিন ডলার আয় করে। ২০১১ সাল পর্যন্ত এটাই ছিল ইতালিতে সর্বোচ্চ আয়কারী চলচ্চিত্র, যা পরে কেক্কো যালোনে পরিচালিত ছবি কে বেল্লা জোর্নাতা (আক্ষরিক বাংলায়, কী চমৎকার দিন) ছাড়িয়ে যায়।
বহির্বিশ্বেও ছবিটি ব্যবসাসফল হয়; যুক্তরাষ্ট্র ও কানাডা থেকে ৫ কোটি ৭৬ লক্ষ মার্কিন ডলার, এবং অন্যান্য অঞ্চল থেকে প্রায় ১২ কোটি ৩৮ লক্ষ মার্কিন ডলার আয় করে; যার ফলে বিশ্বব্যাপী এর মোট আয় দাঁড়ায় ২৩ কোটি মার্কিন ডলারের-ও বেশি। ২০০০ সালে ক্রাউচিং টাইগার, হিডেন ড্রাগন (২০০০) এর আগ পর্যন্ত, এটিই ছিল যুক্তরাষ্ট্রে শীর্ষ আয়কারী বিদেশি ভাষার চলচ্চিত্র।
সমালোচক প্রতিক্রিয়া
থাম্ব|[[রবের্তো বেনিইনি|রবার্তো বেনিনি তার নির্মিত চলচ্চিত্র এবং নিজের অভিনয় - উভয়ের জন্যই ইতিবাচক সমালোচনা কুড়ান, যেখানে তিনি নিজ স্ত্রী নিকোলেত্তা ব্রাস্কি'র সাথেই অভিনয় করেছেন।|436x436পিক্সেল]] ইতালীয় গণমাধ্যম চলচ্চিত্রটির প্রশংসা করে, আর বেনিনিকে "জাতীয় বীর" হিসেবে গণ্য করা হয়। চলচ্চিত্র সমালোচনা ওয়েবসাইট রটেন টমাটোজ এ, ৮৭টি পর্যালোচনা এবং গড়ে ১০ এ ৭.৫৮ রেটিং এর পরিপ্রেক্ষিতে, ছবিটি ৮০% অনুমোদন সহকারে "ফ্রেশ" রেটিং লাভ করে। এই ওয়েবসাইটের পর্যালোচনায় বলা হয়: "বেনিনি'র আন্তরিক মাধুর্য, যখন তা সীমা ছাড়ানো রকমের অনর্থক ভাঁড়ামো নয়, অকল্পনীয় ভয়াবহতার মুখোমুখি দাঁড়িয়েও আশার সম্ভাবনা দেখায়।" পোপ দ্বিতীয় জন পল, যিনি বেনিনি'র সাথে একটি ব্যক্তিগত প্রদর্শনীতে ছবিটি দেখেছিলেন, তিনি নিজের সবচেয়ে প্রিয় পাঁচটি চলচ্চিত্রের মধ্যে একে স্থান দিয়েছেন।
সমালোচক রজার ইবার্ট তার সমালোচনায় ছবিটিকে ৩.৫/৪.০ তারকা রেটিং দিয়ে বলেছেন: "কানে, হলোকস্ট প্রসঙ্গে কৌতুকরসের ব্যবহার, কোন কোন বামপন্থী সমালোচককে ক্ষুব্ধ করেছে। যে ব্যাপারটা উভয় পক্ষের (বাম ও ডানপন্থী) কাছেই অসন্তোষজনক হতে পারে সেটা হচ্ছে, রাজনীতিকে পাশ কাটিয়ে গিয়ে শুধুমাত্র মানুষের সরল অকপটতাকে তুলে ধরা। ছবিটি এর সংবেদনশীল বিষয়বস্তু নিয়ে কাজ করার জন্য সঠিক সুরটা ধরতে পেরেছে...ছবিটি হলোকস্টকে সামান্য কিছুটা কমনীয় করেছে, হাস্যরসের অন্তর্ভুক্তিকে সম্ভবপর করার জন্য। আসল কোন মৃত্যু শিবিরে গুইদো 'র মত চরিত্রের কোন জায়গা থাকত না। কিন্তু লাইফ ইজ বিউটিফুল তো নাৎসি আর ফ্যাসিবাদীদের নিয়ে নয়, মানুষের কর্মশক্তি নিয়ে। যা কিছু ভালো ও আশাব্যঞ্জক, তাকে স্বপ্নের ধ্বংসস্তূপ থেকে উদ্ধার করা নিয়ে নির্মিত এটা। ভবিষ্যতের জন্য আশা নিয়ে। মানুষের অত্যাবশ্যক প্রত্যয়, কিংবা এই বিভ্রম নিয়ে যে, অবস্থা এখন যেমনই হোক না কেন, আমাদের সন্তানদের জন্য তা শ্রেয়তর অবস্থায় থাকবে।"
ওয়াশিংটন পোস্ট-এ লেখা নিবন্ধে মাইকেল ও' সালিভান একে "করুণ, মজার এবং মর্মভেদী" বলে আখ্যা দিয়েছেন।
কমন সেন্স মিডিয়া'র নেল মিনাও একে তার ৫-তারকা পর্যালোচনায় বলেছেন: "এই চমৎকার চলচ্চিত্রটি হলোকস্টের এক ঝলক আমাদেরকে দেখায় বটে, কিন্তু সত্যিকার অর্থে এটা আসলে ভালোবাসা নিয়ে, চরম অমানবিকতার মাঝেও মানবতার অদ্যম শক্তি নিয়ে।"
দ্য লস অ্যাঞ্জেলেস টাইমস এর কেনেথ টের‍্যান উল্লেখ করেন যে, এই ছবিটি কানে "প্রচণ্ড বিরোধিতা"-র সম্মুখীন হয়, তবে তিনি বলেন, "ভিন্নধারার এই ছবিটির আশ্চর্যজনক দিকটা হচ্ছে, এটা যে ধরনের সফলতা পেয়েছে, তার মাত্রাটা। এর ভাবাবেগ অনিবার্য, কিন্তু এতে অকৃত্রিম দুঃখবোধ ও করুণ-রসও উপস্থিত, এবং সর্বোচ্চ মাত্রায় আন্তরিকতাও এখানে লক্ষ্যণীয়।"
এন্টারটেইনমেন্ট উইকলি'র ওয়েন গ্লিবারম্যান চলচ্চিত্রটি "বি মাইনাস" দিয়ে বলেছেন, "অনস্বীকার্যভাবেই এটা একটা কীর্তি - হলোকস্ট নিয়ে সর্বপ্রথম আনন্দদায়ক কান্নার ছবি। এটা অনেক দিন ধরেই আসন্ন ছিল।" তবে, ত্রুটি হিসেবে গ্লিবারম্যান বলেন, "যেভাবে ধারণ করা হয়েছে, তাতে এটা কোন খেলা বলে মনে হয়েছে।"
২০০২ সালে, বিবিসি'র সমালোচক টম ডসন লেখেন, "ছবিটি সম্ভবত চরম যন্ত্রণাদায়ক পরিস্থিতিতেও কল্পনাশক্তি, সরলতা ও ভালোবাসার শক্তির প্রতি শ্রদ্ধার্ঘ্য হিসেবে নির্মিত", কিন্তু "বেনিনি'র ভাবাবেগপূর্ণ কল্পনা, হলোকস্টের ভুক্তভোগীদের যন্ত্রণাকে খর্ব করেছে।"
২০০৬ সালে, ইহুদি-আমেরিকান কৌতুকধর্মী চলচ্চিত্র-নির্মাতা মেল ব্রুক্‌স ছবিটি সম্পর্কে নেতিবাচক মন্তব্য পোষণ করে জার্মান সাময়িকী ডার স্পিগেল -কে বলেন যে, এটা কনসেনট্রেশন ক্যাম্পের যন্ত্রণাকে তুচ্ছ করে দেখিয়েছে। বিপরীতক্রমে, সাহিত্যে নোবেল বিজয়ী লেখক ইমরে কার্তেজ এর মতে, যারা এই ছবিটিকে ট্র্যাজেডি হিসেবে না দেখে কমেডি হিসেবে দেখে, তারা আসলে এই ছবির মূল সুরটা ধরতে পারেনি। লাইফ ইজ বিউটিফুল এর নিন্দুকদের তিরস্কার করার উদ্দেশ্যে তিনি চলচ্চিত্রে "হলোকস্ট কনফর্মিজম" (হলোকস্ট অনুসারী) এর প্রতি দৃষ্টি আকর্ষণ করেন।
সম্মাননা
লা ভিতা এ বেল্লা চলচ্চিত্রটি ১৯৯৮ সালের কান চলচ্চিত্র উৎসবে প্রদর্শিত হয়, এবং তা গ্রাঁ প্রিঁ (শ্রেষ্ঠ পুরস্কার) জিতে নেয়। পুরস্কার গ্রহণকালে, বেনিনি বিচারকমণ্ডলীর সভাপতি মার্টিন স্করসেজি'র পায়ে চুমু খান।
৭১তম অ্যাকাডেমি পুরস্কার অনুষ্ঠানে বেনিনি তার চরিত্রের জন্য শ্রেষ্ঠ অভিনেতা র পুরস্কার জিতে নেন। এছাড়াও ছবিটি শ্রেষ্ঠ মৌলিক সুর এবং শ্রেষ্ঠ বিদেশি ভাষার চলচ্চিত্র বিভাগেও পুরস্কৃত হয়। বেনিনি তার প্রথম পুরস্কারটি নেওয়ার আগে নিজ আসনের ওপর লাফিয়ে ওঠেন; দ্বিতীয় পুরস্কারটি নেওয়ার পর তিনি বলেন, "একটা বিরাট ভুল হয়ে গেছে, কারণ আমি যা ইংরেজি জানতাম সবই ব্যবহার করে ফেলেছি!"
সঙ্গীত
এই চলচ্চিত্রের মূল সঙ্গীতায়োজন করেছেন নিকোলা পিওভানি , ব্যতিক্রম হচ্ছে ছবিতে ব্যবহৃত একটি ধ্রুপদী সঙ্গীত, যা হচ্ছে জাক অফেনবাখ এর রচিত "বার্কারোল"। এর সাউন্ডট্র্যাক অ্যালবামটি শ্রেষ্ঠ মৌলিক সুর বিভাগে অ্যাকাডেমি পুরস্কার জয় করে, এবং "চলচ্চিত্র, টেলিভিশন কিংবা অন্যান্য দর্শন-মাধ্যমের জন্য রচিত শ্রেষ্ঠ যান্ত্রিক সঙ্গীতকর্ম" - বিভাগে গ্র্যামি পুরস্কার এর জন্যও মনোনীত হয়, তবে এ বাগ'স লাইফ চলচ্চিত্রের কাছে পরাজিত হয়।
রসমঞ্জুরী
রসমঞ্জুরী বাংলার এক বিখ্যাত মিষ্টি। মিষ্টি প্রস্তুত করা হয় দুধ, ছানা ও ক্ষীর ও চিনির দ্বারা। মিষ্টিতে ব্যবহৃত ঘন রসের  স্বাদের জন্য এই মিষ্টির নাম রসমঞ্জুরী। গাইবান্ধা জেলার ঐতিহ্যবাহী মিষ্টি এটি। দেখতে রসমালাইয়ের মতো হলেও প্রস্তুত প্রণালির কারণেই এর স্বাদ অনন্য।
ইতিহাস
গাইবান্ধা শহরে কমবেশি প্রায় সব মিষ্টির দোকানেই রসমঞ্জুরী পাওয়া যায়। রমেশ ঘোষ, গাইবান্ধা মিষ্টান্ন ভান্ডার, নাড়ু মিষ্টান্ন ভান্ডার, জলযোগসহ সব দোকানেই পাওয়া যায় রসমঞ্জুরী। তবে শুরুটা রমেশ ঘোষের হাত ধরে। দোকানের স্বত্বাধিকারী এখন রমেশ ঘোষের আত্মীয় বাদল চন্দ্র ঘোষ। দোকানের সঙ্গে যুক্ত আছেন রমেশ ঘোষের স্বজনেরাই।  ১৯৪৮ সালের জুন মাসে ওডিশার এক কারিগরকে নিয়ে রমেশ ঘোষ শুরু করেন রসমঞ্জুরী বানানো। শুরুতে রসমঞ্জুরীগুলো লম্বা আকারের বানানো হতো। তবে সময়ের সঙ্গে সঙ্গে আকারে বদল এসেছে। এখন এটি গোল করেই বানানো হয়।
প্ৰস্তুত প্রণালী
রসমঞ্জুরীর বড় অংশজুড়ে থাকে দুধ ও ছানা। দুধ ঘন করে ক্ষীর বানানো হয়। এরপর ছানা আর ময়দা মিশিয়ে তৈরি হয় মিষ্টিগুলো। মিষ্টির বেশির ভাগটাই থাকে ছানা। আনেক দোকানে মেশিনে গোল গোল মিষ্টিগুলো বানানো হয়। কোনো কোনো দোকানে এগুলো হাতেও বানানো হয়। মিষ্টিগুলো এরপর চিনির রসে সেদ্ধ করা হয়। এরপর নির্দিষ্ট তাপমাত্রায় এনে রসে ভেজানো মিষ্টি, ক্ষীরে মেশানো হয়।  এই ভাবে প্রস্তুত হয় রসমঞ্জুরী। খুব গরম না পড়লে ১২ থেকে ১৪ ঘণ্টা রসমঞ্জুরী ভালো থাকে।
শেখ মুজিবুর রহমানের তৃতীয় মন্ত্রিসভা
মন্ত্রিসভার সদস্যগণ
এই মন্ত্রিসভাটি নিম্নলিখিত মন্ত্রীদের সমন্বয়ে গঠিত হয়েছিল:
আইইইই এডিসন মেডেল
আইইই এডিসন মেডেল হলো ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স কর্তৃক প্রদত্ত সবচেয়ে পুরোনো পদক। টমাস আলভা এডিসন এর নামে এই পুরস্কারের নামকরণ করা হয়।
ঘোর প্রদেশ
গোর  আফগানিস্তানের ৩৪টি প্রদেশের একটি। এটি আফগানিস্তানের মধ্যভাগে, সামান্য উত্তর-পশ্চিমে অবস্থিত। চাগ্‌চরন শহর এই প্রদেশের রাজধানী।
নাইফ আল-হাদরামি
নাইফ আবদুলরহীম আল-হাদরামি (نايف عبدالرحيم الحضرمي; জন্ম ১৮ জুলাই ২০০১) একজন কাতারি পেশাদার ফুটবলার যিনি কাতারি ক্লাব আল রাইয়ান স্পোর্টস ক্লাব এবং কাতার জাতীয় ফুটবল দলের হয়ে মিডফিল্ডার হিসেবে খেলেন।
তথ্যসূত্র
<references group="" responsive="1">
নিউ হ্যাভেন, কানেটিকাট
নিউ হ্যাভেন মার্কিন যুক্তরাষ্ট্রের কানেটিকাট অঙ্গরাজ্যের একটি উপকূলীয় শহর। লং আইল্যান্ড সাউন্ডের (আটলান্টিক মহাসাগরের জোয়ারের ফলে সৃষ্ট বিশেষ নদীমুখ) উত্তরে, নিউ হ্যাভেন পোতাশ্রয়ে শহরটির অবস্থান। এটি নিউ ইয়র্ক মেট্রোপলিটন এলাকার অংশ। ২০১০ সালের আদমশুমারি অনুযায়ী নিউ হ্যাভেনের জনসংখ্যা ১,২৯,৭৭৯। জনসংখ্যায় নিউ হ্যাভেন কানেটিকাটের দ্বিতীয় বৃহত্তম শহর।
নিউ হ্যাভেন মার্কিন যুক্তরাষ্ট্রের প্রথম পরিকল্পিত শহর। ১৬৩৮ সালে ইংরেজ সংস্কারপন্থীরা এ শহরটি প্রতিষ্ঠা করেন। চার বনাম চার গ্রিডে নিউ হ্যাভেনের আটটি সড়কের নকশা করা হয়। এ নগর-পরিকল্পনা "নয় সরণি পরিকল্পনা"(Nine square plan) নামে পরিচিত। নিউ হ্যাভেনের কেন্দ্রস্থলে নিউ হ্যাভেন গ্রিন নামে একটি সরণি অবস্থিত, যার আয়তন ১৬ একর। "নিউ হ্যাভেন গ্রিন" গুরুত্বপূর্ণ ঐতিহাসিক স্থাপনা হিসেবে স্বীকৃতি লাভ করেছে।
১৭০১ থেকে ১৮৭৩ পর্যন্ত নিউ হ্যাভেন ও হার্টফোর্ড কানেটিকাটের সহ-রাজধানী ছিল। ১৮৭৩ সালে রাজ্য সরকারের সম্পূর্ণ কার্যক্রম হার্টফোর্ড শহরে স্থানান্তরিত হয়। তখন থেকেই নিউ হ্যাভেনের নতুন পরিচয় হয়ে ওঠেছে "কানেটিকাটের সাংস্কৃতিক রাজধানী।" আমেরিকার প্রথম সরকারি বৃক্ষরোপণ কর্মসূচি এ শহরেই গৃহীত হয়। এজন্য নিউ হ্যাভেনের অপর নাম "এলম গাছের শহর।"
ইতিহাস
ইউরোপীয়দের আগমনের পূর্বে কুইনিপিয়াক গোত্রের মানুষ এখানে বসবাস করত। ১৬১৪ সালে ডাচ অভিযাত্রী আদ্রিয়ান ব্লক এখানে পৌঁছান। ডাচরা আদিবাসী আমেরিকানদের সাথে বিভারের (লোমশ দাঁতওয়ালা মাংসাশী প্রাণী) চামড়া বিক্রির ব্যবসা করে। কিন্তু ডাচরা এখানে কোনো স্থায়ী বসতি স্থাপন করেনি।
১৬৩৭ সালে একদল সংস্কারপন্থী সম্পূর্ণ নিউ হ্যাভেন এলাকা নিরীক্ষা করেন। ১৬৩৮ সালে পাঁচশ সংস্কারপন্থী ম্যাসাচুসেটস বে উপনিবেশ ছেড়ে চলে আসেন। রেভারেন্ড জন ড্যাভেনপোর্ট ও লন্ডনের ব্যবসায়ী থিওফিলাস ইটনের নেতৃত্বে তারা এ বন্দরে এসে পৌঁছান। তাঁরা ধর্মতাত্ত্বিক প্রতিষ্ঠান গড়ে তোলার পাশাপাশি বন্দর হিসেবে এর অমিত সম্ভাবনার পূর্ণ ব্যবহার করতে চেয়েছিলেন। কুইনিপিয়াকরা পেকুয়েট আদিবাসীদের সাথে যুদ্ধ করছিল। তাই নিরাপত্তার বিনিময়ে তারা সংস্কারপন্থীদের কাছে নিজেদের ভূমি বিক্রয় করে দেয়।
১৬৪৬ সালে নিউ হ্যাভেন শহর অর্থনৈতিক বিপর্যয়ের সম্মুখীন হয়। ইংল্যান্ডে শহরটি একটি পণ্যবোঝাই জাহাজ প্রেরণ করে। কিন্তু জাহাজটি গন্তব্যে পৌঁছতে ব্যর্থ হয়। এর ফলে নিউ হ্যাভেনের অর্থনৈতিক প্রগতির চাকা মন্থর হয়ে পড়ে।
১৬৬০ সালে জন ড্যাভেনপোর্টের ইচ্ছানুসারে ও এডওয়ার্ড হপকিনসের অর্থায়নে হপকিন স্কুল প্রতিষ্ঠিতত হয়।
১৬৬৪ সালে ইংল্যান্ডের রাজনৈতিক চাপের মুখে নিউ ইংল্যান্ড ও কানেটিকাট একীভূত হয়। ১৭০১ সালে একে কানেটিকাটের সহ-রাজধানী করা হয়। ১৮৭৩ সাল পর্যন্ত এর সহ-রাজধানী স্বীকৃতি বহাল ছিল।
১৭১৬ সালে ওল্ড সেব্রুক থেকে নিউ হ্যাভেনে কলেজিয়েট স্কুল স্থানান্তরিত হয়। ১৭১৮ সালে মাদ্রাজের প্রাক্তন গভর্নর ও ব্রিটিশ ইস্ট ইন্ডিয়া কোম্পানির ব্যবসায়ী এলিউ ইয়েল বিশাল অংকের অনুদান প্রদান করলে এর নাম হয় "ইয়েল কলেজ।"
আমেরিকান স্বাধীনতাযুদ্ধের সময় ডেভিড উস্টার ও অন্যান্য প্রভাবশালী ব্যক্তিবর্গ আশা করেছিলেন, কোনরূপ বিদ্রোহ ছাড়াই ব্রিটিশ সরকারের সাথে বিবাদ মীমাংসা করা সম্ভব হবে। ১৭৭৫ সালের ২৩ এপ্রিল গভর্নরস ফুট গার্ড বাহিনীর সেকেন্ড কোম্পানির সৈন্যরা ব্রিটিশ সংসদের বিরুদ্ধে যুদ্ধ ঘোষণা করে। বেনেডিক্ট আর্নল্ডের নেতৃত্বে এক দল সৈন্য বারুদখানায় প্রবেশ করে নিজেদের অস্ত্রসজ্জিত করে তুলে। দিনটি আজও নিউ হ্যাভেনে "বারুদখানা দিবস"রূপে পালিত হয়। তারা  এখান থেকে ম্যাসাচুসেটস অঙ্গরাজ্যের কেমব্রিজ শহরে যাত্রা করে। তদুপরি তারা জর্জ ওয়াশিংটন নিউ হ্যাভেন আগমন করলে তাকে সুরক্ষা প্রদান করে।
১৭৭৯ সালের ৫ জুলাই নিউ ইয়র্ক অঙ্গরাজ্যের গভর্নর উইলিয়াম ট্রায়োনের নেতৃত্বে ২,৬০০ ব্রিটিশপন্থী ব্যক্তি নিউ হ্যাভেন আক্রমণ করে। তবে ড্যানবুরি, ফেয়ারফিল্ড কিংবা নরওয়াক শহরের মতো এখানে তারা অগ্নিসংযোগ করেনি, যার ফলে অনেক ঔপনিবেশিক স্থাপনা আজও টিকে আছে।
ভূগোল
আদমশুমারি ব্যুরোর তথ্যানুযায়ী, নিউ হ্যাভেন শহরের আয়তন ২০.১ বর্গমাইল। এর ১৮.৭ বর্গমাইল স্থল ও ১.৪ বর্গমাইল জল।
তিনটি নদী শহরের মধ্য দিয়ে প্রবাহিত হয়। এগুলো হলো- ওয়েস্ট, মিল ও কুইনিপিয়াক।
জলবায়ু
নিউ হ্যাভেনের জলবায়ু গ্রীষ্মকালে উষ্ণ ও আর্দ্র এবং শীতকালে ঠাণ্ডা। বছরের ৭০ দিন দৈনিক তাপমাত্রা ৮০ ডিগ্রি ফারেনহাইট ছাড়িয়ে যায়। নিউ হ্যাভেনে একাধিকবার ক্রান্তীয় ঘূর্ণিঝড় আঘাত করেছে। এগুলো হলো- লং আইল্যান্ড এক্সপ্রেস (১৯৩৮), ক্যারল (১৯৫৪) ও গ্লোরিয়া (১৯৮৫)।
জনমিতি
২০১০ সালে নিউ হ্যাভেনের জনসংখ্যা ছিল ১,২৯,৭৭৯। এখানে ২৫,৮৫৪টি পরিবার বসবাস করে। শহরে জনসংখ্যার ঘনত্ব প্রতি বর্গকিলোমিটারে ২,৬৪৮.৬ জন। বাসিন্দাদের ৪২.৬% শ্বেতাঙ্গ, ৩৫.৪% আফ্রিকান আমেরিকান, ০.৫% আদিবাসী আমেরিকান, ৪.৬% এশীয় ও ০.১% প্রশান্ত মহাসাগরীয়। বাসিন্দাদের ২৭.৪% হিস্পানিক অথবা লাতিনো।
ডাকুয়া ইউনিয়ন
ডাকুয়া বাংলাদেশের পটুয়াখালী জেলার অন্তর্গত গলাচিপা উপজেলার একটি ইউনিয়ন।
আয়তন
ডাকুয়া ইউনিয়নের আয়তন ৮,০১৭ একর।
প্রশাসনিক কাঠামো
ডাকুয়া ইউনিয়ন গলাচিপা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
সোর্স মেজ
সোর্স মেজ একটি লিনাক্স ডিস্ট্রিবিউশন। সোর্স মেজে যে প্যাকেজ ইনস্টল করা হয়, তার উৎস কোড স্বয়ংক্রিয়ভাবে ডাউনলোড, কম্পাইল এবং ইনস্টল করা হয়। সোর্স মেজ সোর্সরের থেকে তৈরি করা হয়েছে।
ডাকুয়া ইউনিয়ন
জনসংখ্যার উপাত্ত
২০১১ সালের আদমশুমারি অনুযায়ী ডাকুয়া ইউনিয়নের মোট জনসংখ্যা ১৯,৫৩১ জন। এর মধ্যে পুরুষ ৯,৬৮৯ জন এবং মহিলা ৯,৮৪২ জন। মোট পরিবার ৪,৩০৭টি।
সোর্স মেজ
উল্লেখযোগ্য বৈশিষ্ট্য
সোর্স মেজ, যেমন তার নাম থেকে বোঝা যায়, একটি উৎস-ভিত্তিক লিনাক্স ডিস্ট্রিবিউশন। ব্যবহারকারীদের বাইনারি প্যাকেজ সরবরাহ করার পরিবর্তে উৎস কোডের মাধ্যমে হালনাগাদ করা হয়। এই পদ্ধতিটি উবুন্টুর মতো প্রাক-সংকলিত বিতরণের চেয়ে সফটওয়্যারের উপর অধিক নিয়ন্ত্রণের অনুমতি দেয়। ব্যক্তিগত নির্ভরতা নির্বাচন করা বা অনির্বাচিত করা যেতে পারে, যা হার্ড ড্রাইভের মূল্যবান স্থান বাঁচানো এবং র‍্যাম ও সিপিউ চক্র মুক্ত করা যায়। উদাহরণস্বরূপ, এক্স১১ প্রদর্শন করার জন্য সমর্থন ছাড়াই ওপেনএসএসএইচ কম্পাইল করা যেতে পারে। কেউ সিফ্ল্যাগস্‌, সিএক্সএক্সফ্ল্যাগস্‌, এবং এলডিসিফ্ল্যাগস্‌ তাদের অবস্থার জন্য নির্দিষ্ট করতে বেছে নিতে পারেন। একটি উৎস-ভিত্তিক ডিস্ট্রিবিউশন ব্যবহার করার ফলে একটি কম্পিউটারের সম্পূর্ণ কার্যকারিতা ব্যবহার করার একটি উপায়, কারণ অনেক বাইনারি ডিস্ট্রো তাদের সফটওয়্যারগুলিকে বিস্তৃত শ্রোতাদের জন্য কম্পাইল করে, যা একটি নির্দিষ্ট গোষ্ঠী নয়, যেমন একটি নির্দিষ্ট প্রসেসরের ব্যবহারকারীরা। যখন একটি সোর্স মেজ বানান "গণনা করা" হিসাবে ব্যবহৃত হয়, যা সর্বশেষ স্থিতিশীল মুক্তি সোর্স মেজের ইন্সটল করার পরিবর্তে বিকাশকারীরা ওয়েবসাইট থেকে ডাউনলোড করতে পারে। এটি জেন্টু লিনাক্সের বিপরীতে সর্বাধিক সমসাময়িক হালনাগাদযুক্ত সিস্টেমের প্রদান করে। জেন্টু লিনাক্স আরেকটি জনপ্রিয় উৎস-ভিত্তিক ডিস্ট্রিবিউশন, যা প্যাকেজের নিজস্ব পরিবর্তিত ক্যাশ মেমরিতে জমা রাখে। এসএমজিএল প্যাকেজে যতটা সম্ভব পরিবর্তন করে (শুধুমাত্র নথি সিস্টেম শ্রেণিবিন্যাসের মান মতো খালি মানদণ্ডের সাথে মানানসই), তাই এটির বিতরণ ডেভেলপারদের অবৈধ হস্তক্ষেপ করার ফলে সৃষ্ট ত্রুটি থেকে আরও বেশি প্রতিরোধী এবং পরিবর্তে সম্ভাব্য প্রয়োজনীয় প্যাচগুলির অভাব যেমন প্রকল্পগুলি যা জেন্টু এবং ডেবিয়ানের ক্ষেত্রে প্রযোজ্য।
ডাকুয়া ইউনিয়ন
শিক্ষা
২০১১ সালের আদমশুমারি অনুযায়ী ডাকুয়া ইউনিয়নের সাক্ষরতার হার ৪৫.২%।
সোর্স মেজ
সামাজিক চুক্তি
সোর্স মেজ ব্যবহারকারীর সফটওয়্যার পছন্দকে শুধুমাত্র ফ্রি সফটওয়্যারে সীমাবদ্ধ করে না:
ইনস্টলেশন
সোর্স মেজ ইনস্টল করাতে প্রথমে একটি কার্নেল (যাতে এটি চালানো যায়), জিসিসি সি কম্পাইলার, একটি নেটওয়ার্ক সংযোগ, এবং উৎস কোড ডাউনলোড এবং সংকলনকে সমর্থন করার জন্য কয়েকটি অন্যান্য মৌলিক সরঞ্জাম সহ একটি ন্যূনতম ইনস্টলেশন তৈরি করা জড়িত সফটওয়্যার আগে থেকে থাকে। এটি সিস্টেমটিকে অন্যান্য সমস্ত উপাদান ডাউনলোড, সংকলন এবং ইনস্টল করতে সক্ষম করে এবং সংকলনের ফলাফলগুলি সেই নির্দিষ্ট সিস্টেমের জন্য তৈরি করা যেতে পারে।
বহনযোগ্যতা
সমস্ত সোর্স মেজ রক্ষণাবেক্ষণ কোড একটি ন্যূনতম সিস্টেম অনুমান করার জন্য নকশা করা হয়েছে এবং মূল সিস্টেম স্পষ্টভাবে একটি সি++ কম্পাইলার প্রয়োজন হয় না (শুধুমাত্র জিসিসি ৪.এক্স+ করে, কিন্তু প্রতিস্থাপিত হতে পারে)।
এছাড়াও পিওএসআইএক্স- অনুগত সরঞ্জাম ছাড়াও, মূল উপাদানগুলির জন্য শুধুমাত্র ব্যাশ শেল প্রয়োজন, শেড এবং হয় গক বা মক, পার্ল বা পাইথনের মত ভারী ভাষার পরিবর্তে ব্যবহৃত হয়। যা সোর্স মেজকে একটি ছোট ইনস্টলেশনের জন্য উপযুক্ত করে তোলে।
রোগতত্ত্ব, রোগ নিয়ন্ত্রণ ও গবেষণা ইনস্টিটিউট
রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর) হল স্বাস্থ্য মন্ত্রণালয়ের আওতাধীন বাংলাদেশ সরকারের একটি গবেষণা ইনস্টিটিউট যা বাংলাদেশে মহামারী ও সংক্রামক ব্যাধি গবেষণা ও রোগ নিয়ন্ত্রণ বিষয় নিয়ে কাজ করে।
ইতিহাস
১৯৭৬ সালে একটি বিলের মাধ্যমে রোগতত্ত্ব, রোগ নিয়ন্ত্রণ ও গবেষণা ইনস্টিটিউট প্রতিষ্ঠিত হয়। এই সময় পূর্ব পাকিস্তানের কেন্দ্রীয় ম্যালেরিয়া ইনস্টিটিউটকে এটির সাথে অন্তর্ভুক্ত করা হয়। যেটি ১৯৪৭ সালে ভারত বিভাগের সময় ভারতের কেন্দ্রীয় ম্যালেরিয়া ইনস্টিটিউট থেকে দ্বিখণ্ডিত হয়ে সৃষ্ট হয় ও ১৯৫৪ সালে ঢাকায় কার্যক্রম শুরু করে। শুরুতে ম্যালেরিয়া ইনস্টিটিউটের অতিরিক্ত জমিতে আইইডিসিআরের জন্য ভবন তৈরি করা হয়, পরে তা আইইডিসিআরকে ছেড়ে দিতে হয়।
১৯৮১ সালে আইইডিসিআর-কে নিপসমের সঙ্গে একীভূত করা হয়, তবে ১৯৮৭ সালে বাংলাদেশ সরকার, বিশ্ব স্বাস্থ্য সংস্থা, জাতিসংঘ উন্নয়ন কর্মসূচির যৌথ প্রতিবেদনের ভিত্তিতে আইইডিসিআর ও নিপসমকে আবার আলাদা করা হয়।
কার্যক্রম
এটি মহামারী ও সংক্রামক রোগ গবেষণা এবং সরকারের জন্য জনস্বাস্থ্য পরিকল্পনা বিকাশ নিয়ে কাজ করে। একইসঙ্গে দক্ষ কর্মশক্তি তৈরি করা নিয়ে এটি কাজ করে। ঢাকা ও নরসিংদীর বেলাবোতে এর প্রশিক্ষণ কেন্দ্র রয়েছে। আইইডিসিআরের চারটি বিভাগীয় গবেষণাগার রয়েছে, সেগুলি হল:
আইইডিসিআরে নিন্মলিখিত রোগের নজরদারি ও সাড়াদান ব্যবস্থা চালু আছে:
হেলমান্দ প্রদেশ
হেলমান্দ প্রদেশ আফগানিস্তানের ৩৪টি প্রদেশের একটি। এটি আফিগানিস্তানের দক্ষিণ-পশ্চিম অংশে অবস্থিত। লাশকার গহ শহর প্রদেশের রাজধানী। এটি মূলত একটি মরুময় অঞ্চল। হেলমান্দ নদী প্রদেশের মধ্য দিয়ে প্রবাহিত হয় এবং সেচের পানি সরবরাহ করে। হেলমান্দ প্রদেশে প্রায় সাড়ে সাত লক্ষ লোকের বাস। বেশির ভাগ লোক পশতুন জাতির। এছাড়া এখানে হাজারা, বালোচি, ব্রাহুই এবং তাজিক জাতির লোকেরাও বাস করে।
নম্মালবর
নম্মালবর (তামিল: நம்மாழ்வார்) ছিলেন ভারতের তামিলনাড়ু-এর বারোজন অলবর সাধুদের একজন। তিনি হিন্দুধর্মের বৈষ্ণব ঐতিহ্যের সাথে সম্পৃক্ততার জন্য পরিচিত। আলবরের শ্লোকগুলি নালায়ীরা দিব্য প্রবন্ধম হিসাবে সংকলিত হয়েছে। সেখানে ১০৮ টি মন্দিরের প্রশংসা গাওয়া হয় যেগুলিকে দিব্য স্থান হিসাবে শ্রেণীবদ্ধ করা হয়। এই স্থানগুলিকে দিব্য দেশম বলা হয়। বারোজন অলবরদের মধ্যে নম্মালবরকে পঞ্চম বলে মনে করা হয়। তিনি একটি শূদ্র পরিবারে জন্মগ্রহণ করেন, কিন্তু তার জ্ঞানসাধনায় তিনি শ্রীবৈষ্ণব ঐতিহ্যের একজন মহান সাধক হিসাবে অত্যন্ত সমাদৃত। তাকে বারোজন আলবরের মধ্যে অগ্রগণ্য বলেও বিবেচনা করা হয় এবং নালায়রা দিব্য প্রবন্ধম্-এর ৪০০০টি স্তবকের মধ্যে তাঁর অবদানের পরিমাণ ১৩৫২ টি স্তবক।
হিন্দু কিংবদন্তীতে নম্মালবর তার জন্মমুহূর্ত থেকে বোবা ছিলেন। তিনি একটি তেঁতুল গাছের নিচে বসে যখন তিনি প্রথম মধুরকবি আলবর এর সাথে কথা বলছিলেন তখন মধুরকবি দক্ষিণে একটি উজ্জ্বল আলো দেখতে পেয়েছিলেন এবং সেই গাছে পৌঁছনো পর্যন্ত তা আলোটি অনুসরণ করেছিলেন। বালক নম্মালরও তখন তার সাথে ছিলেন।
কোম্পানি আইন ১৯৬৫
কোম্পানি আইন ১৯৬৫ (Akta Syarikat 1965) হলো মালয়েশিয়ার আইন, যা কোম্পানির সাথে সম্পর্কিত।
নম্মালবর
নম্মালবরের শ্লোকগুলি মধুরকবি চারটি ভিন্ন রচনা হিসাবে সংকলিত করেছিলেন, তিরুবাইমোলি (১,১০২ শ্লোক), তিরুবিরুত্তম (১০০টি পদসমন্বিত), তিরুবচিরিয়াম (বা তিরু আসিরিয়াম - ৭টি পদ) এবং পেরিয়া তিরুবান্ততি (৮৭টি পদ)। নম্মালবরের কাজগুলি বৈষ্ণবধর্মের দার্শনিক এবং ধর্মতাত্ত্বিক ধারণাগুলিতে অবদান রাখে।
নব তিরুপতি-এ গরুড়সেবাই উৎসব, থুথুকুড়ি অঞ্চলের নয়টি বিষ্ণু মন্দির এবং শ্রীরঙ্গম মন্দির-এ বৈকুণ্ঠ একাদশী উৎসবের সময় আরাইয়ার সেবাই তাকে উৎসর্গ করা হয়েছে। তামিলনাড়ুর বেশ কয়েকটি বৈষ্ণব মন্দিরে নম্মালবর এবং অন্যান্য আলভারের শ্লোকগুলি প্রতিদিনের প্রার্থনায় এবং উৎসব অনুষ্ঠানে পাঠ করা হয়।
কোম্পানি আইন ১৯৬৫
গঠন
কোম্পানি আইন ১৯৬৫, বর্তমানে (১৫ আগস্ট ২০০৭) ৩৭৪টি ধারা এবং ১০টি সময়সূচীসহ (৩৬টি সংশোধনীসহ) ১২টি অংশ নিয়ে গঠিত।
প্লেস্টেশন ৪
প্লেস্টেশন ৪ (আনুষ্ঠানিকভাবে পিএস৪ হিসেবে সংক্ষিপ্ত) সনি কমপিউটার এন্টারটেইনমেন্ট এর একটি ভিডিও গেম কনসোল।  ফেব্রুয়ারি ২০, ২০১৩ ইং তারিখে  এক সংবাদ সম্মেলনে প্লেস্টেশন ৪ কে প্লেস্টেশন ৩ এর উত্তরাধিকারী হিসেবে ঘোষণা করা হয়, এটি উত্তর আমেরিকাতে নভেম্বর ১৫, ২০১৩ ইং তারিখে চালু করা হয়েছিল ইউরোপ এবং অস্ট্রেলিয়া ২৯ নভেম্বর ২০১৩ তারিখে। এটা ভিডিও গেম কনসোলের অষ্টম প্রজন্মের হিসাবে নিনটেনডোর উয়ি ইউ, এবং মাইক্রোসফটের এক্সবক্স ওয়ানের সাথে  প্রতিদ্বন্দ্বিতা করে।
মুহাম্মদ হিদায়াতউল্লাহ
মুহাম্মদ হিদায়াতউল্লাহ (১৭ ডিসেম্বর ১৯০৫ - ১৮ সেপ্টেম্বর ১৯৯২) ছিলেন ভারতের ১১দশ প্রধান বিচারপতি, ৬ষ্ঠ উপ-রাষ্ট্রপতি এবং ভারপ্রাপ্ত রাষ্ট্রপতি। তিনি ২০ জুলাই ১৯৬৯ থেকে ২৪ আগস্ট ১৯৬৯ পর্যন্ত ভারতের রাষ্ট্রপতির দায়িত্ব পালন করেন। তিনি একজন বিশিষ্ট আইনবিদ, পণ্ডিত, শিক্ষাবিদ, লেখক এবং ভাষাবিদ হিসাবে বিবেচিত
নেহালগঞ্জ-রঙমাটিয়া নদী
নেহালগঞ্জ-রঙমাটিয়া নদী বাংলাদেশের দক্ষিণ-পশ্চিমাঞ্চলের বরিশাল জেলার একটি নদী।  নদীটির দৈর্ঘ্য ৩২ কিলোমিটার, গড় প্রস্থ ১৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নেহালগঞ্জ-রঙমাটিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৭।
স্থিরমতি
স্থিরমতি বা সারমতি বা ব্লো-গ্রোস-ব্রতান-পা ষষ্ঠ শতাব্দীর একজন ভারতীয় বৌদ্ধ পণ্ডিত ছিলেন।
নেহালগঞ্জ-রঙমাটিয়া নদী
প্রবাহ
নেহালগঞ্জ-রঙমাটিয়া নদীটি বরিশাল জেলার মেহেন্দিগঞ্জ উপজেলার জাঙ্গালিয়া ইউনিয়নে প্রবহমান আড়িয়াল খাঁ নদী হতে উৎপত্তি লাভ করেছে। অতঃপর এই নদীর জলধারা একই জেলার বাকেরগঞ্জ উপজেলার গারুড়িয়া ইউনিয়ন পর্যন্ত প্রবাহিত হয়ে খায়রাবাদ নদীতে নিপতিত হয়েছে। উজানের তুলনায় ভাটির দিকে এই নদীর প্রশস্ততা অনেক বেশি। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। সমুদ্র উপকূলীয় এলাকায় প্রবাহিত হওয়ায় নদীটি জোয়ার ভাটার প্রভাবে প্রভাবিত।
স্থিরমতি
বর্ণনা
স্থিরমতি বর্তমান গুজরাতের বলাভি অঞ্চলে বসবাস করতেন, যদিও বেশ কিছু বছর নালন্দা বিশ্ববিদ্যালয়ে অতিবাহিত করেন। তিনি বসুবন্ধু ও অন্যান্য বৌদ্ধ পণ্ডিতদের কাশ্যপপরিবর্ত সহ অভিধর্ম ও যোগাচার সম্পর্কিত রচনাগুলির বিস্তারিত টীকাভাষ্য রচনা করার জন্য বিখ্যাত। জিকিদো তাকাসাকি ধর্মধাত্ববিশেষশাস্ত্র নামক গ্রন্থের সঙ্গে রত্নগোত্রবিভাগের তুলনা করে রত্নগোত্রবিভাগ গ্রন্থের টীকাভাষ্যের রচয়িতা হিসেবে স্থিরমতির নাম উল্লেখ করেছেন।
হেরাত প্রদেশ
হেরাত প্রদেশ আফগানিস্তানের ৩৪টি প্রদেশের একটি। বাদগিস, ফারাহ ও গোর প্রদেশগুলির সাথে এটি দেশটির উত্তর-পশ্চিম ভাগ গঠন করেছে। হেরাত প্রদেশের রাজধানীর নামও হেরাত।
এমিলি ওয়াটসন
এমিলি মার্গারেট ওয়াটসন ওবিই (Emily Margaret Watson; জন্ম ১৪ জানুয়ারি ১৯৬৭) হলেন একজন ইংরেজ অভিনেত্রী। তিনি মঞ্চনাটকে অভিনয়ের মধ্য দিয়ে তার কর্মজীবন শুরু করেন এবং ১৯৯২ সালে রয়্যাল শেকসপিয়ার কোম্পানিতে যোগদান করেন। ২০০২ সালে তিনি ডনমার ওয়্যারহাউজে টুয়েলফথ নাইট ও আঙ্কল ভানিয়া মঞ্চনাটকে অভিনয় করেন এবং দ্বিতীয় কাজটির জন্য শ্রেষ্ঠ অভিনেত্রী বিভাগে অলিভিয়ে পুরস্কারের মনোনয়ন লাভ করেন। তিনি তার অভিনীত প্রথম চলচ্চিত্র ব্রেকিং দ্য ওয়েভস (১৯৯৬)-এ অভিনয় করে তার প্রথম শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। দুই বছর পর তিনি হিলারি অ্যান্ড জ্যাকি (১৯৯৮) চলচ্চিত্রে অভিনয় করে তার দ্বিতীয় একাডেমি পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে বিআইএফএ পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল দ্য বক্সার (১৯৯৭), অ্যাঞ্জেলাস অ্যাশেজ (১৯৯৯), গসফোর্ড পার্ক (২০০১), পাঞ্চ-ড্রাঙ্ক লাভ (২০০২), রেড ড্রাগন (২০০২), কর্পস ব্রাইড (২০০৫), মিস পটার (২০০৬), সিনেকডোশ, নিউ ইয়র্ক (২০০৮), অরেঞ্জস অ্যান্ড সানশাইন (২০১০), ওয়ার হর্স (২০১১), দ্য থিওরি অব এভরিথিং (২০১৪) এবং কিংসম্যান: দ্য গোল্ডেন সার্কেল (২০১৭)। তিনি আইটিভির জীবনীনির্ভর টিভি চলচ্চিত্র অ্যাপ্রোপ্রিয়েট অ্যাডাল্ট-এ অভিনয় করে শ্রেষ্ঠ অভিনেত্রী বিভাগে বাফটা টিভি পুরস্কার অর্জন করেন। এছাড়া তিনি দ্য লাইফ অ্যান্ড ডেথ অব পিটার সেলার্স (২০০৪) টিভি চলচ্চিত্রে অভিনয় করে শ্রেষ্ঠ টিভি পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং এইচবিওর মিনি ধারাবাহিক চেরনোবিল-এ অভিনয় করে প্রাইমটাইম এমি পুরস্কার ও গোল্ডেন গ্লোব পুরস্কারের মনোনয়ন লাভ করেন।
প্রারম্ভিক জীবন
ওয়াটসন ১৯৬৭ সালের ১৪ই জানুয়ারি লন্ডনের ইসলিংটনে জন্মগ্রহণ করেন। তার পিতা রিচার্ড ওয়াটসন ছিলেন একজন স্থপতি এবং তার মাতা ক্যাথরিন (জন্মনাম ভেনবলস, মৃ. ২০১১) ছিলেন পশ্চিম লন্ডনের সেন্ট ডেভিড্‌স গার্লস স্কুলের ইংরেজির শিক্ষিকা। তার হ্যারিয়েট নামে এক বড় বোন রয়েছে। ওয়াটসন অ্যাঞ্জেলিকান ধর্মাবলম্বী হিসেবে বেড়ে ওঠেন।
ওয়াটসন পশ্চিম লন্ডনের সেন্ট জেমস ইন্ডিপেন্ডেন্ট স্কুলসে পড়াশোনা করেন। পরে তিনি ব্রিস্টল বিশ্ববিদ্যালয়ে ভর্তি হন এবং সেখান থেকে ১৯৮৮ সালে ইংরেজিতে স্নাতক সম্পন্ন করেন। পরবর্তী কালে তিনি এই বিশ্ববিদ্যালয় থেকে ২০০৩ সালে সম্মানসূচক স্নাতকোত্তর ডিগ্রি অর্জন করেন।
মঞ্চনাটকে কর্মজীবন
ওয়াটসন মঞ্চনাটকে অভিনয়ের মধ্য দিয়ে তার কর্মজীবন শুরু করেন। মঞ্চে তার কাজের মধ্যে রয়েছে দ্য চিলড্রেন্‌স আওয়ার, থ্রি সিস্টার্স, মাচ অডো অ্যাবাউট নাথিং এবং দ্য লেডি ফ্রম দ্য সি। তিনি ১৯৯২ সালে রয়্যাল শেকসপিয়ার কোম্পানিতে যোগদান করেন এবং সেখানে আ জোভিয়াল ক্রু, দ্য টেমিং অব দ্য শ্রু, অল্‌স ওয়েল দ্যাট এন্ডস ওয়েল এবং দ্য চেঞ্জলিং মঞ্চনাটকে অভিনয় করেন। ২০০২ সালে তিনি চলচ্চিত্র থেকে বিরতি নিয়ে স্যাম মেন্ডেজের নির্দেশনায় লন্ডনের ডনমার ওয়্যারহাউজে টুয়েলফথ নাইট এবং ব্রুকলিন একাডেমি অব মিউজিকে আঙ্কল ভানিয়া মঞ্চনাটকে অভিনয় করেন। তার এই দুটি কাজই বিপুল সমাদৃত হয় এবং দ্বিতীয় কাজটির জন্য তিনি শ্রেষ্ঠ অভিনেত্রী বিভাগে অলিভিয়ে পুরস্কারের মনোনয়ন লাভ করেন।
চলচ্চিত্রে কর্মজীবন
ওয়াটসন সে সময় অপরিচিত পরিচালক লার্স ফন ট্রায়ারের ব্রেকিং দ্য ওয়েভস (১৯৯৬)-এ অভিনয়ের জন্য নির্বাচিত হন। এর পূর্বে হেলেনা বোনাম কার্টার এই চরিত্রটিতে কাজ করতে অসম্মতি জানিয়েছিলেন। এই চলচ্চিত্রে বেস ম্যাকনেইল চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে লস অ্যাঞ্জেলেস, লন্ডন ও নিউ ইয়র্ক ক্রিটিকস সার্কেল পুরস্কার এবং ইউএস ন্যাশনাল সোসাইটি অব ফিল্ম ক্রিটিকস পুরস্কার লাভ করেন এবং তার প্রথম শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার ও শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের মনোনয়ন লাভ করেন। পরের বছর তিনি দ্য বক্সার (১৯৯৭) চলচ্চিত্রে অভিনয় করেন।
১৯৯৮ সালে তিনি হিলারি অ্যান্ড জ্যাকি চলচ্চিত্রে চেলোবাদক জাকুলিন দ্যু প্রে চরিত্রে অভিনয় করে পুনরায় সকলের নজর কাড়েন। এই কাজের জন্য তিনি তিন মাস চেলো বাজানো শিখেন এবং তার অভিনয়ের জন্য তিনি তার দ্বিতীয় একাডেমি পুরস্কার, গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে বিআইএফএ পুরস্কার অর্জন করেন।
গোপালগঞ্জ সদর উপজেলা
গোপালগঞ্জ সদর উপজেলা বাংলাদেশের গোপালগঞ্জ জেলার অন্তর্গত একটি উপজেলা যা ২১টি ইউনিয়ন নিয়ে গঠিত। এটি ঢাকা বিভাগের অধীন গোপালগঞ্জ জেলার ৫টি উপজেলার মধ্যে একটি। বাংলাদেশ জাতীয় সংসদ নির্বাচনে গোপালগঞ্জ সদর উপজেলা সংসদীয় আসন গোপালগঞ্জ-২ এর অধীন। গোপালগঞ্জ জেলার গোপালগঞ্জ সদর উপজেলা ও কাশিয়ানী উপজেলার সিংগা ইউনিয়ন, হাতিয়াড়া ইউনিয়ন, পুইশুড় ইউনিয়ন, বেথুড়ী ইউনিয়ন, নিজামকান্দি ইউনিয়ন, ওরাকান্দি ইউনিয়ন ও ফুকরা ইউনিয়ন নিয়ে গঠিত গোপালগঞ্জ-২ আসনটি জাতীয় সংসদে ২১৬নং আসন হিসেবে চিহ্নিত।
অবস্থান ও আয়তন
গোপালগঞ্জ সদর উপজেলার ভৌগোলিক অবস্থান । এই উপজেলাটির আয়তন ৩৮৯.৪২ বর্গকিলোমিটার। গোপালগঞ্জ সদর উপজেলার উত্তরে মুকসুদপুর উপজেলা ওকাশিয়ানী উপজেলা ও নড়াইল জেলার লোহাগড়া উপজেলা, দক্ষিণে টুঙ্গিপাড়া উপজেলা ও বাগেরহাট জেলার মোল্লাহাট উপজেলা, পূর্বে কোটালীপাড়া উপজেলা ও মাদারীপুর জেলার রাজৈর উপজেলা, পশ্চিমে নড়াইল জেলার কালিয়া উপজেলা ও বাগেরহাট জেলার মোল্লাহাট উপজেলা।
ইতিহাস
আয়তন ও জনসংখ্যার দিক থেকে গোপালগঞ্জ সদর উপজেলা গোপালগঞ্জ জেলার বৃহত্তম উপজেলা। গোপালগঞ্জের প্রাচীন এবং অতীত নাম  'রাজগঞ্জ' ছিল বলে জানা যায়। কথিত আছে, সিপাই মিউনিটির সময় রাসমনি নামক এক জেলের মেয়ে একজন উচ্চ পদস্থ ইংরেজ সাহেবের প্রাণ রক্ষা করেছিলেন। পরবর্তীতে তারই পুরস্কার হিসাবে বৃটিশ সরকার রাসমনিকে মকিমপুর স্টেটের জমিদারী প্রদান করেন এবং তাঁকে রাণী উপাধিতে ভুষিত করেন। রাণী রাসমনি কলকাতার কর্পোরেশন ষ্টীটে বসবাস করতেন। মাঝে মাঝে জমিদারী দেখাশুনার জন্য রাণী আসতেন তার জমিদারী এলাকায়। কলকাতা থেকে এখানে আসতে হতো পানসী বা বজরা নৌকায় করে। একবার রাসমনি তার আদরের নাতি গোপালকেও সঙ্গে নিয়ে এসেছিলেন। কলকাতা শহরে বড় হয়েছে গোপাল। বিল বাওড় নদী বিমুগ্ধ দৃশ্যের সাথে তার পরিচয় নেই। রাজগঞ্জ ঘাটে পানসী থেকে নেমে গোপাল যে দিকে তাকায় সেদিকেই অন্তহীন প্রকৃতি। বিলে ঝিলে শাপলা শালুকের মেলা দেখে আনন্দে আত্তহারা হয়ে পড়ে সে। রাজগঞ্জ এলাকাটাকে খুব ভাল লাগে গোপালের। রাণী রাসমনি তার প্রিয় নাতির ভালবাসার জায়গাটিকে স্মরণীয় করে রাখার জন্য রাজগঞ্জের  'রাজ ' শব্দটির স্থলে  'গোপালের ' নাম যুক্ত করে এলাকার নাম রাখেন  'গোপালগঞ্জ '।
অষ্টাদশ শতাব্দীর প্রথম ভাগে গোপালগঞ্জ এলাকা ফরিদপুর জেলায় মাদারীপুর মহকুমা ও থানাধীন ছিল। ঐ সময়ে মাদারীপুরের সাথে এ এলাকায় জলপথ ছাড়া কোন স্থল পথের সংযোগ ছিল না। কোন স্টীমার বা লঞ্চ চলাচলও ছিল না। কেবলমাত্র বাচাড়িনৌকা, পানসি নৌকা, টাবুরিয়া নৌকা, গয়না নৌকা, ইত্যাদি ছিল চলাচলের একমাত্র বাহন। যোগাযোগ অসুবিধার দরুন ১৮৭০ সালে গোপালগঞ্জ থানা স্থাপিত হয়। ১৮৯৪ সালের ১৬ সেপ্টেম্বর কলকাতা গেজেট বিজ্ঞপ্তির মাধ্যমে এর সীমানা নির্ধারিত হয়। ১৯০৯ খ্রি. সদর মহকুমা থেকে কাশিয়ানী ও মুকসুদপুর থানা এবং মাদারীপুর থেকে গোপালগঞ্জ ও কোটালীপাড়া থানা নিয়ে গোপালগজ্ঞ মহকুমা স্থাপিত হয়। ১৯৭২ সালের ২০ জানুয়ারি গোপালগজ্ঞ পৌরসভা গঠিত হয়। ১৯৮৪ সালের ফেব্রুয়ারিতে গোপালগজ্ঞ সদর থানা উপজেলায় উন্নীত হয়।
প্রশাসনিক এলাকা
ইউনিয়নসমূহ
১৯৭২ সালের ২০ জানুয়ারী গোপালগঞ্জ পৌরসভা প্রতিষ্ঠিত হয়। উপজেলা নির্বাহী অফিসার পৌর প্রশাসকের দায়িত্ব পালন করেন। পৌরসভাটি স্থানীয় সরকার, পল্লী উন্নয়ন ও সমবায় মন্ত্রণালয় কর্তৃক ২০ জানুয়ারী ১৯৭২ তৃতীয় শ্রেণী (গ-শ্রেণী), ২৬ ডিসেম্বর, ১৯৮৯ দ্বিতীয় শ্রেণীর (খ-শ্রেণী) এবং ১০ জুলাই ১৯৯৬ প্রথম শ্রেণীর (ক-শ্রেণী) পৌরসভা হিসেবে স্বীকৃত পায়। পৌরসভার আয়তন ১৩.৮২ বর্গ কি:মি:। পৌরসভার ওয়ার্ড সংখ্যা ৯টি। বর্তমানে কাজী লিয়াকত আলী পৌরসভার মেয়র হিসেবে দায়িত্ব পালন করছেন।
জনসংখ্যার উপাত্ত
২০১১ সালের জেলা পরিসংখ্যান অনুযায়ী গোপালগঞ্জ সদর উপজেলার মোট জনসংখ্যা ৩,৪৪,০০৮ জন যাদের মধ্যে পুরুষ ১,৭২,৯৯১ এবং নারী ১,৭১,০১৭ জন।
শিক্ষা প্রতিষ্ঠান
২০১১ সালের হিসেব অনুযায়ী গোপালগঞ্জ শহরের গড় সাক্ষরতার হার শতকরা ৬১.৮ ভাগ (পুরুষ ৬৪.৪%, মহিলা-৫৯.২%)। ২০১১ সালে উপজেলার গোবরা ইউনিয়নে প্রতিষ্ঠিত বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় জেলার প্রথম এবং একমাত্র পাবলিক বিশ্ববিদ্যালয় ।পরবর্তীতে, ২০১২ সালে এখানে শেখ সায়েরা খাতুন মেডিকেল কলেজ প্রতিষ্ঠিত হয়। এ উপজেলায় ১৩৩টি সরকারি প্রাথমিক বিদ্যালয়, ৭৭টি রেজিস্টার্ড প্রাথমিক বিদ্যালয়, ৪১টি কিন্ডারগার্টেন স্কুল, ১১টি কমিউনিটি প্রাথমিক বিদ্যালয়, ২টি সরকারি মাধ্যমিক বিদ্যালয়, ৪৭টি বেসরকারি মাধ্যমিক বিদ্যালয়, ৩টি সরকারি ও ১৬টি বেসরকারি কলেজ, ৬টি মাদ্রাসা, ৭১ টি কওমি মাদ্রাসা এবং ১৯টি এবতেদায়ী মাদ্রাসা রয়েছে। উল্লেখযোগ্য শিক্ষা প্রতিষ্ঠানের মধ্যে রয়েছে-
ডেনিশ ইস্ট ইন্ডিয়া কোম্পানি
ডেনিশ ইস্ট ইন্ডিয়া কোম্পানি (Dansk Østindisk Kompagni) বলতে দুটি ভিন্ন ভিন্ন ডেনিশ কোম্পানি বোঝায়। প্রথমটি ১৬১৬ থেকে ১৬৫০ সাল পর্যন্ত ও দ্বিতীয়টি ১৬৭০ থেকে ১৭২৯ সাল পর্যন্ত স্থায়ী ছিল। ১৭৩০ সালে এটি এশিয়াটিক কোম্পানি নামে পুনরায় গঠিত হয়।
প্রথম কোম্পানি
রাজা চতুর্থ ক্রিশ্চিয়ানের সময় ১৬১৬ সালে প্রথম ডেনিস ইস্ট ইন্ডিয়া কোম্পানি গঠিত হয় এবং ভারতে বাণিজ্যের উপর দৃষ্টিনিবদ্ধ করে। এডমিরাল ওভ জিদের অধীন প্রথম অভিযান দুই বছর পর অর্ধেক ক্রু হারিয়ে শ্রীলংকায় পৌছায়। তারা যখন পৌছায় তখন পর্তুগাল দ্বীপের দখল দাবি করে। ১৬১৯ সালের শেষে ছোট একটি ডেনিশ নৌবহর পূর্ব উপকূলের ত্রিনকোমালিতে পৌছে; ১৬২০ সালের মে মাসে পরাজিত হওয়ার পূর্বে দুর্গ নির্মাণের জন্য কোনেশ্বরাম মন্দির দখল করে নেয়া হয়। এই অভিযানে মূলভূমির থারাঙ্গামবাড়িতে ডান্সবোর্গ প্রতিষ্ঠা করে এবং ক্যাপ্টেন ক্রেপকে ডেনিশ ভারতের প্রথম গভর্নর নিয়োগ দেয়া হয়। তুঙ্গ অবস্থায় ডেনিশ ইস্ট ইন্ডিয়া কোম্পানি সুইডিশ ইস্ট ইন্ডিয়া কোম্পানি ও ব্রিটিশ ইস্ট ইন্ডিয়া কোম্পানির চেয়ে বেশি পরিমাণ চা ইংল্যান্ডে আমদানি করে বিপুল মুনাফা রপ্তানি করে। এসব চায়ের ৯০% পাচার করা হত। ১৬৫০ সালে এই কোম্পানি ভেঙে দেয়া হয়।
দ্বিতীয় কোম্পানি ও এশিয়াটিক কোম্পানি
১৬৭০ সালে দ্বিতীয় ডেনিশ ইস্ট ইন্ডিয়া কোম্পানি প্রতিষ্ঠিত হয়। ১৭২৯ সালে ভেঙে দেয়ার পর ১৭৩০ সালে এশিয়াটিক কোম্পানি নামে এটি পুনরায় গঠিত হয়েছিল এবং কিং রাজবংশের সাথে বাণিজ্য শুরু হয়। প্রথম অভিযান খারাপ হয়েছিল। বিদেশগামী যাত্রায় ডেন গিলডন লভ রূপা বহনকারী কার্গোসহ হারিয়ে যায়। স্থানীয় জমির মালিকরা রূপাগুলো তাদের নিজেদের দখলে রেখে দেয় ও এর অধিকার দাবি করে। স্থানীয়দের একটি দল ডেনিশ রক্ষীদের পরাস্ত করে। সৃষ্ট অবস্থার কারণে ডেনমার্ক-নরওয়ে ও ব্রিটেনের মধ্যে কূটনৈতিক তৎপরতা হয়। ১৭৩২ সালের রাজকীয় লাইসেন্সের পর নবগঠিত কোম্পানি ৪০ বছরের জন্য উত্তমাশা অন্তরীপের পূর্বে সমস্ত ডেনিশ বাণিজ্যের একচেটিয়া অধিকার লাভ করে। ১৭৫০ সাল পর্যন্ত ২৭টি জাহাজ পাঠানো হয়। ২২টি কোপেনহেগেনে ফিরে আসতে সক্ষম হয়। ১৭৭২ সালে কোম্পানি তার একচেটিয়া কর্তৃত্ব হারায় এবং ১৭৭৯ সালে ডেনিশ ভারত মুকুট উপনিবেশে পরিণত হয়।
গলাচিপা ইউনিয়ন
গলাচিপা বাংলাদেশের পটুয়াখালী জেলার অন্তর্গত গলাচিপা উপজেলার একটি ইউনিয়ন।
আয়তন
গলাচিপা ইউনিয়নের আয়তন ১১,৪৩৩ একর।
প্রশাসনিক কাঠামো
গলাচিপা ইউনিয়ন গলাচিপা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী গলাচিপা ইউনিয়নের মোট জনসংখ্যা ১৯,০৪৩ জন। এর মধ্যে পুরুষ ৯,৪৯০ জন এবং মহিলা ৯,৫৫৩ জন। মোট পরিবার ৪,২৫৯টি।
শিক্ষা
২০১১ সালের আদমশুমারি অনুযায়ী গলাচিপা ইউনিয়নের সাক্ষরতার হার ৪৫.১%।
সন্তোষ যাদব
সন্তোষ যাদব (জন্ম ১০ অক্টোবর ১৯৬৭) একজন ভারতীয় পর্বতারোহী। তিনি বিশ্বের প্রথম মহিলা যিনি দুবার মাউন্ট এভারেস্ট আরোহণ করেন এবং কাংশুং ফেস থেকে সফলভাবে মাউন্ট এভারেস্ট আরোহণকারী প্রথম মহিলা। তিনি প্রথমে ১৯৯২ সালের মে মাসে এবং তারপর আবার ১৯৯৩ সালের মে মাসে একটি ইন্দো-নেপালী দলের সাথে এভারেস্ট শিখরে আরোহণ করেন।
১৯৯২ সালে তার এভারেস্ট মিশনের সময়, তিনি একজন পর্বতারোহী মোহন সিং এর সাথে অক্সিজেন ভাগ করে নিয়ে তার জীবন রক্ষা করেছিলেন। সাউথ কলে মারা যাচ্ছিলেন এমন একজন পর্বতারোহীকেও তিনি সাহায্য করার চেষ্টা করেছিলেন কিন্তু তাকে বাঁচাতে ব্যর্থ হন।
প্রাথমিক জীবন এবং শিক্ষা
তিনি ভারতের হরিয়ানা রাজ্যের রেওয়ারি জেলার জোনিয়াওয়াস গ্রামে পাঁচ ছেলের পরিবারে ষষ্ঠ সন্তান হিসেবে জন্মগ্রহণ করেন। তিনি আগে একটি স্থানীয় গ্রামের স্কুলে পড়েন এবং তারপর দিল্লিতে চলে যান এবং সেখানে একটি স্কুলে ভর্তি হন। তিনি জয়পুরের মহারানি কলেজে পড়েন, যেখানে তিনি তার ঘর থেকে পর্বতারোহীদের আরাবল্লী পর্বতশ্রেণীতে আরোহণ করতে দেখতেন। আরাবল্লীতে পর্বতারোহীদের পাহাড়ে চড়া দেখতে দেখতে, তিনি উত্তরকাশীর নেহরু ইনস্টিটিউট অফ মাউন্টেনিয়ারিং-এ যোগদানের জন্য অনুপ্রাণিত হয়েছিলেন, সাথে নয়ডার অ্যামিটি ইউনিভার্সিটি দ্বারা প্রদত্ত একটি হোস্টেলে সফলভাবে ভারতীয় প্রশাসনিক পরিষেবা (আইএএস) পরীক্ষার জন্য পড়াশোনা চালিয়ে যান।
কর্মজীবন
১৯৯২ সালে, যাদব মাউন্ট এভারেস্টে যখন আরোহন করেন, তখন তিনি সবেমাত্র ২৫ বছর বয়সে এই কৃতিত্ব অর্জনকারী বিশ্বের সবচেয়ে কম বয়সী মহিলা ছিলেন, এই রেকর্ডটি পরবর্তীতে ২০১৩ সালে ১৩ বছর বয়সী পূর্ণা ভেঙেছিলেন। ১৯৯২ সালে আরোহনের পর বারো মাসের মধ্যে, তিনি একটি ইন্দো-নেপালী মহিলা অভিযানের সদস্য হন এবং দ্বিতীয়বার এভারেস্ট চূড়া আরোহন করেন, এইভাবে প্রথম মহিলা হিসেবে দুবার এভারেস্ট চূড়ার রেকর্ড গড়েন। তিনি ইন্দো-তিব্বত বর্ডার পুলিশের অফিসার হিসেবেও কর্মরত ছিলেন। তিনি ১৯৮৯ সালে তিনি নুন কুনে নয়টি দেশের আন্তর্জাতিক ক্লাইম্বিং ক্যাম্প-সহ-অভিযানের অংশ ছিলেন। এছাড়াও, তিনি একজন উত্সাহী পরিবেশবাদী হওয়ায়, তিনি হিমালয় থেকে ৫০০ কেজি অন্য অভিযাত্রীদলের ফেলে আসা বর্জ্য সংগ্রহ করেছিলেন।
সন্তোষ যাদব ১৯৯৪ সালে জাতীয় অ্যাডভেঞ্চার পুরস্কার এবং ২০০০ সালে পদ্মশ্রী পুরস্কারে ভূষিত হন
মজিবুর রহমান চৌধুরী
মজিবুর রহমান চৌধুরী যিনি নিক্সন চৌধুরী নামে পরিচিত। (জন্ম: ৩ মার্চ ১৯৭৮) বাংলাদেশের রাজনীতিবিদ যিনি ফরিদপুর জেলার চরভদ্রাসন, সদরপুর ও ভাঙ্গা উপজেলা নিয়ে গঠিত ফরিদপুর-৪ আসনের সংসদ সদস্য।
ইল সরপাসসো
ইল সোরপাসসো (দ্য টেকওভার,কখনো কখনো সহজ জীবন নামেও আখ্যায়িত করা হয়) একটি ইতালীয় ভাষার চলচ্চিত্র। এটি একটি হাস্যরসাত্মক কাল্ট চলচ্চিত্র। দিনো রিসি ছবিটির পরিচালক ও সহ-চিত্রনাট্যকার। এর শ্রেষ্ঠাংশে রয়েছেন ভিত্তোরিও গাসম্যান, জঁ লুই ত্রিতিঁগনাঁত এবং ক্যাথরিন স্পাক। এটি রিসির মাস্টারপিস বা মহত্ত্বপূর্ণ কর্ম বিবেচিত হয় এবং ইতালীয় হাস্যরসাত্মক চলচ্চিত্রের অন্যতম শ্রেষ্ঠ চলচ্চিত্র হিসেবেও পরিগণিত হয়।
মজিবুর রহমান চৌধুরী
জন্ম ও শিক্ষাজীবন
মজিবুর রহমান চৌধুরীর ৩ মার্চ ১৯৭৮ সালে মাদারীপুর জেলার শিবচরের দত্তপাড়া গ্রামে জন্মগ্রহণ করেন। তার পিতার নাম ইলিয়াস আহমেদ চৌধুরী এবং মাতার নাম ফিরোজা বেগম। তার দাদী ফাতেমা বেগম শেখ মুজিবুর রহমানের বড় বোন ছিলেন। তিনি ঢাকা কলেজ থেকে পড়াশোনা করেন। সাংসদদের শিক্ষাগত যোগ্যতার তথ্যে তিনি এসএসসি পাস বলে উল্লেখ করেছেন।
২০২২-২৩ ঢাকা তৃতীয় বিভাগ ফুটবল লিগ
আলমগীর সমাজ কল্যাণ কেএস বর্তমান চ্যাম্পিয়ন ২০১৯-২০ মৌসুমের শিরোপা জিতেছে।
মজিবুর রহমান চৌধুরী
জন্ম ও শিক্ষাজীবন
তিনি ২০১৬ সালে আনোয়ার হোসেন মঞ্জুর মেয়ে, দৈনিক ইত্তেফাকের প্রকাশক তারিন হোসেনকে দ্বিতীয় বিয়ে করেন। তার ভাই নূর-ই-আলম চৌধুরী মাদারীপুর-১ আসনের সংসদ সদস্য।
২০২২-২৩ ঢাকা তৃতীয় বিভাগ ফুটবল লিগ
অংশগ্রহণকারী ক্লাব
নিম্নলিখিত ১৫ টি দল লিগে প্রতিদ্বন্দ্বিতা করছে। নিন্মে সেগুলির নাম দেয়া হল:
ইল সরপাসসো
কাহিনীসংক্ষেপ
রৌদ্রকরোজ্জ্বল ও আপাত-মানবশূন্য রোমে আগস্টের এক সকাল। সেদিন ফেরাগোস্তো জাতীয় দিবসও বটে। ভীতু প্রকৃতির তরুণ ও আইনের ছাত্র রবার্তো জানালার দিকে তাকিয়ে দেখে, চল্লিশোর্ধ্ব এক ব্যক্তি তাকে টেলিফোনে একজনের সাথে যোগাযােগের জন্য অনুরোধ করছে। লানচিয়া অরেলিয়া কনভার্টিবল গাড়ির হুইল আঁকড়ে ব্রুনো বসে আছে।
মজিবুর রহমান চৌধুরী
কর্মজীবন
নিক্সন চৌধুরী বাংলাদেশ আওয়ামী যুবলীগের প্রেসিডিয়াম সদস্য। পেশায় ব্যবসায়ী তিনি। ২০১৪ সালের দশম জাতীয় সংসদ নির্বাচনে তিনি স্বতন্ত্র প্রার্থী হিসাবে [[ফরিদপুর-৪ আসন থেকে প্রথমবার সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনেও তিনি ফরিদপুর-৪ আসন থেকে স্বতন্ত্র প্রার্থী হিসাবে সংসদ সদস্য নির্বাচিত হয়েছেন। তিনি বাংলাদেশ আওয়ামী যুবলীগের প্রেসিডিয়াম সদস্য ।
২০২২-২৩ ঢাকা তৃতীয় বিভাগ ফুটবল লিগ
মাঠ
সবগুলো ম্যাচই হচ্ছে বাংলাদেশের ঢাকার বীর শ্রেষ্ঠ শহীদ সিপাহী মোস্তফা কামাল স্টেডিয়াম
ইল সরপাসসো
কাহিনীসংক্ষেপ
যুবকটি তাকে উপরে উঠে নিজেই ফোন করার অনুরোধ করে। ব্রুনো তার বন্ধুদের সাথে যোগাযোগের নিষ্ফল চেষ্টা করে। ব্রুনোর মনে সন্দেহ জাগে,তার বন্ধুরা তাকে পরিত্যাগ করেছে। রবার্তোকে পানীয় খাইয়ে ব্রুনো তার ভদ্রতার দাম দেওয়ার চেষ্টা করে। সারাদিন পড়াশোনা করে ক্লান্ত হয়ে ও ব্রুনোর আগ্রহ দেখে সে সম্মতি দেয়।
ভায়া অরেলিয়া থেকে তাদের যাত্রা শুরু হয়। রবার্তোর গাড়ির নামও এ সড়কের নামানুসারে হয়েছে। ব্রুনোর সাথে চরিত্রগত কোনো সাদৃশ্য না থাকা সত্ত্বেও রবার্তো তার সঙ্গ ছাড়তে অনিচ্ছুক। ব্রুনো জোরে কথা বলে, ঝুঁকি নিতে ভালোবাসে। সে উদ্ধত ও অহংকারীও বটে। সে বেপরোয়াভাবে গাড়ি চালায়।  তার গাড়ির গতিও অনেক বেশি। সবসময়ই সে গাড়ি ওভারটেক করার চেষ্টা করে -যেটি "ইল সোরপাসসো" নামেও পরিচিত। হর্ন বাজানো, পিছু নেওয়া - এমন কোনো কৌশল নেই, যা সে অবলম্বন করে না। কিন্তু সে একজন মনোরম ও পছন্দনীয় ব্যক্তি। রবার্তো এর সম্পূর্ণ বিপরীত প্রকৃতির মানুুষ হলেও ব্রুনোর প্রতি সে এক অব্যক্ত আকর্ষণ অনুভব করে।
দুইদিন ধরে রবার্তো ও ব্রুনো লাজিও ও তাসকানি শহরে ভ্রমণ করে। তারা নানারকম রোমাঞ্চকর অভিজ্ঞতা যেমন লাভ করে ; তেমনি একে অপরকে ভালো করে চিনতেও সক্ষম হয়। ব্রুনো পথিমধ্যে তার আত্মীয়দের সাথে দেখা করতে থামলে রবার্তো অনুধাবন করে, তার শৈশব প্রকৃতপক্ষে "স্বর্ণালি" অভিজ্ঞতায় মোড়ানো ছিল না।  ব্রুনোর ব্যর্থ বিবাহ এবং তরুণী কন্যা সম্পর্কে পরিজ্ঞাত হয়ে রবার্তো উপলব্ধি করে, ব্রুনোর জীবন যেরকম খাপছাড়া সে ভেবেছিল, প্রকৃতপক্ষে তার জীবন সেরকম খাপছাড়া নয়।
ছবির অন্তে, রবার্তোর চারিত্রিক রূপান্তর ব্রুনোকে উদ্দীপ্ত করে। উদ্দীপ্ত ব্রুনো পাহাড়ি খাঁড়ি রাস্তায় একটি গাড়িকে ওভারটেক করতে গিয়ে ব্লাইন্ড কার্ভ বা অন্ধ বক্রতায় গাড়ি চালিয়ে নেয়। যার ফলে প্রাণঘাতী দুর্ঘটনা সংঘটিত হয় এবং রবার্তো মারা যায়। ব্রুনোর সারা দেহ রক্তে স্নাত হয়ে যায়। পুলিশ কর্মকর্তা ব্রুনোকে রবার্তো সম্পর্কে প্রশ্ন করলে সে সহসা অনুধাবন করে, রবার্তোর পারিবারিক উপাধি পর্যন্ত তার জানা নেই।
মূল্যায়ন
ইল সোরপাসসো "কমেদিয়া অল ইতালিয়ানা" ধারার অন্যতম শ্রেষ্ঠ ছবি বিবেচিত হয়।
১৯৬০ এর দশকের ইতালির এক মর্মভেদী চিত্র ছবিটিতে পরিস্ফুটিত হয়েছে। ঐ দশকে অর্থনৈতিক বিস্ময় সংঘটনের ফলে কৃষিভিত্তিক, পরিবারকেন্দ্রিক ইতালীয় সমাজ শিল্পভিত্তিক ও ব্যক্তিকেন্দ্রিক সমাজেে পরিণত হতে শুরু করে।
সংগীত
রিজ অরতোলান্নি ছবিটির মূল আবহসংগীত রচনা করেন। ১৯৬০ এর দশকের জনপ্রিয় গান পেপিনো দা কাপরির "সেন্ট ট্রোপেজ টুইস্ট",এমিলিও পেরিকোল্লির "কুয়ান্দো, কুয়ান্দো, কুয়ান্দো", এদোয়ার্দো ভায়ানেল্লোর "গার্দা কাম দন্দোলো" এবং "পিনে ফুচিলে এদ ওচেল্লি" ও ডোমেনিকো মদুগনোর "ভেচ্চিও ফ্র্যাক" ছবিটিতে পরিবেশিত হয়েছে।
পুরস্কার
ইতালীয় চলচ্চিত্র সাংবাদিক সমিতি কর্তৃক ভিত্তোরিও গাসম্যানকে সেরা অভিনেতা ও মার দে প্লাটা চলচ্চিত্র উৎসবে দিনো রিসিকে সেরা পরিচালকের সম্মানে ভূষিত করা হয়।
জন ওয়াটকিন্স (অস্ট্রেলীয় ক্রিকেটার)
জন রাসেল ওয়াটকিন্স (John Watkins; জন্ম: ১৬ এপ্রিল, ১৯৪৩) নিউ সাউথ ওয়েলসের নিউক্যাসল এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭০-এর দশকের শুরুরদিকে অত্যন্ত সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক গুগলি বোলিংয়ে পারদর্শী ছিলেন জন ওয়াটকিন্স।
শৈশবকাল
১৯৫৯-৬০ মৌসুমে তাসমানিয়ার বিপক্ষে সিডনি মেট্রোপলিটন কোল্টসের সদস্যরূপে খেলেন। সফররত ফিজীয় দলের বিপক্ষে নিউক্যাসলের সদস্যরূপে ৫/১৬ বোলিং পরিসংখ্যান দাঁড় করান। ঐ গ্রীষ্মে তিনি এনএসডব্লিউ কান্ট্রি দ্বিতীয় একাদশের সদস্যরূপে নিউক্যাসলের বিপক্ষে খেলেন।
১৯৬০-৬১ মৌসুমে জন ওয়াটকিন্স এনএসডব্লিউ কোল্টসের পক্ষে খেলেন। একই গ্রীষ্মে নর্দার্ন নিউ সাউথ ওয়েলসের পক্ষে খেলেন। সাউদার্ন এনএসডব্লিউ’র বিপক্ষে ব্যাটিং উদ্বোধনে নেমে ৮১ রান তুলেন।
১৯৬১-৬২ মৌসুমে কোল্টসের একটি খেলায় কুইন্সল্যান্ডের বিপক্ষে এক ওভারে তিন উইকেট লাভের কৃতিত্ব প্রদর্শন করেন।  ঐ গ্রীষ্মে সাউদার্ন এনএসডব্লিউ’র বিপক্ষে ৬/৬৬ পান। ১৯৬২-৬৩ মৌসুমে কোল্টসের খেলায় কুইন্সল্যান্ডের বিপক্ষে ৯৪ রান তুলেন। এ পর্যায়ে ডগ ওয়াল্টার্সের সাথে শতরানের জুটি গড়েন।  ১৯৬৪-৬৫ মৌসুমে কোল্টসের খেলায় কুইন্সল্যান্ডের বিপক্ষে সাত উইকেট লাভ করেন। পরবর্তী গ্রীষ্মেও এনএসডব্লিউ কোল্টসের পক্ষে খেলা চালিয়ে যেতে থাকেন।
ভ্রমণের এক পর্যায়ে জন ওয়াটকিন্স অসুস্থতার কবলে পড়েন ও সিডনিতে গ্রেড ক্রিকেটে অংশগ্রহণ করা থেকে বিরত থাকেন। তবে, ১৯৬৭-৬৮ মৌসুমে সফররত ভারতীয় একাদশের বিপক্ষে প্রথম-শ্রেণীবিহীন খেলায় নর্দার্ন নিউ সাউথ ওয়েলসের সদস্যরূপে খেলে জাতীয় পর্যায়ে পরিচিতি লাভ করেন। খেলায় তিনি দশ উইকেট লাভ করেছিলেন। পরবর্তী গ্রীষ্মে নিউক্যাসলের সদস্যরূপে এসিটি’র বিপক্ষে ৫/৪২ পান। ১৯৬৯-৭০ মৌসুমের ফিরতি খেলায় অপরাজিত ৬৬ রানের পাশাপাশি ৫/৫৭ লাভ করেন। পরের বছর ৬/৫৪ পান। ১৯৭০-৭১ মৌসুমে সফররত ইংরেজ দলের বিপক্ষে নর্দার্ন এনএসডব্লিউ’র সদস্যরূপে প্রতিনিধিত্ব করেন। তবে, ভারতীয় একাদশের বিপক্ষে কম সফল ছিলেন ও তিন উইকেট পেলেও তাকে বেশ রান খরচ করতে হয়েছিল।